6 C. PLINII HIST. NAT. LIB. XXVI. 



membrisque hominum certis, vel aetatibus , aut etiam 

 fortunis, tamquam malo eligente, haec in pueris grassari , 

 illa in adultis : haec proceres sentire, illa pauperes. 



Item carbunculus. 



IV. L. Paullo , Q. Marcio censoribus , primum in 

 Italiam carbunculum venisse , annalibus conscriptum 

 est, peculiare narbonensis provinciae malum : quo duo 

 consulares obiere condentibus haec nobis eodem anno , 

 Julius Rufus, et Q. Lecanius Bassus, ille medicorum 

 inscientia sectus : hic vero pollici laevae manus evulso 

 acu ab semetipso, tam parvo vulnere, ut vix cerni pos- 

 set. Nascitur in occultissimis corporum partibus , et 

 plerumque sub lingua , duritia rubens vari modo , sed 

 nigricans capite : alias livida, corpus intendens, neque 

 intumescens, sine dolore, sine pruritu, sine alio quam 

 somni indicio, quo gravatos in triduo aufert : aliquando 

 et horrorem adferens, circaque pusulas parvas, rarius 

 febrem : stomachum faucesque quum invasit, ocissime 

 exanimans. 



Item elephantiasis. 

 V. Diximus elephantiasin ante Pompeii Magni aeta- 



